**Debriefing – istraživanje sa zadacima egzekutivne funkcije inhibicije**

Cilj istraživanja u kojem ste učestvovali je da se na sistematski način ispita latentna struktura koja je u osnovi potencijalno različitih funkcija egzekutivne funkcije inhibicije. Inhibicija se može definisati kao namerno i svesno suzbijanje i uzdržavanje od automatizovanih, dominantnih i impulsivnih odgovora i reakcija.

Postoji više modela koji objašnjavaju individualne razlike u učinku na zadacima različitih funkcija inhibicije ([Friedman et al., 2004](https://psycnet.apa.org/fulltext/2004-10964-007.html) ; [Stahl et al., 2014](https://psycnet.apa.org/fulltext/2013-29647-001.html) ; [Rey-Mermet et al., 2018](https://psycnet.apa.org/fulltext/2017-43358-001.html) ; [Tiego et al., 2019](https://www.frontiersin.org/articles/10.3389/fpsyg.2018.01339/full)) U ovom istraživanju smo pretpostavili da će se kao nezavisne i međusobno korelirane dimenzije izdvojiti ***inhibicija******odgovaranja***, koja predstavlja sposobnost uzdržavanja od davanja bilo kakvog odgovora u na određeni stimulus, i ***kontrola******interferencije***, koja se ogleda u davanju tačnog odgovora uprkos interferenciji koja može poticati od senzornih distraktora ili netačnog odgovora koji je u datoj situaciji pobuđeniji.

Zadali smo ukupno 10 zadataka: 1) Dve verzije *Stop-signal* zadatka (trougao ili krug; par ili nepar), zadatak *Kreni Stani* (eng. Go / No-go) i *Semantički zadatak održavanja pažnje* (eng. SEM-SART) koji su merili ***inhibiciju odgovaranja***; 2) Klasični *Strupov zadatak*, *Spacijalni Strupov zadatak,* i *Sajmon zadatak* koji su merili ***kontrolu interferencije od netačnog odgovora***; 3) *Zadatak podudaranja oblika, Eriksen flanker zadatak* i *Flanker zadatak sa strelicama* koji su merili ***kontrolu interferencije od distraktora*.** Detaljnije o svakom zadatku možete pročitati u literaturi u vezi modela inhibicije koja je navedena u prethodnom pasusu.

Finalni skorovi za Stop-signal zadatke se izražavaju kao stop signal vremena reakcije i predstavljaju aprkosimirano vreme koje je ispitaniku potrebno da se zaustavi pri već započetoj inicijaciji odgovora [(Verbrughen et al, 2019).](https://pubmed.ncbi.nlm.nih.gov/31033438/) Skorovi za zadatke *Kreni-stani* i *SEM-SART* se izražavju kao proporcija grešaka. Skorovi za preostale zadatke se računaju kao razlika prosečnih vremena reakcije za neutralnu i nekongruentnu situaciju (npr. u *Strupovom zadatku,* u neutralnoj situaciji treba reagovati na boju prikazanih zvezdica **(\*\*\*\*\*),** dok u inkongruentnoj situaciji (**ZELENO**) treba reagovati na boju fonta slova, a supresovati odgovor koji je prouzrokovan čitanjem značenja reči.

Preliminarni rezultati (N= 252) ukazuju na pozitivne korelacije između zadataka koji mere *inhibiciju odgovaranja*, kao i zadataka koji mere *kontrolu interferencije od* distraktora, dok između zadataka koji mere *kontrolu interferencije od netačnog odgovora* nisu dobijene značajne korelacije. Ove dobijene korelacije su bile reda velilčine od 0.2 do 0.43, sa izuzetkom dve verzije stop signala koje koreliraju 0.63. Statistički značajne niske korelacije (reda veličine 0.15-0.2) su dobijene i između nekih zadataka koji mere različite pretpostavljene funkcije inhibicije: Eriksen flanker zadatak je pozitivno korelirao sa Go/No-go zadatkom, a negativno sa Simon zadatkom, a obe verzije Stop-signala su pozitivno povezane sa Klasičnim strupovim zadatakom i Zadatkom podudaranja oblika. Dobijeni rezultati će detaljnije biti analizirani konfirmatornom faktorskom analizom u R-u pomoću paketa [lavaan](https://lavaan.ugent.be/).

U toku istraživanja ste popunjavali i [upitnik](https://www.ocf.berkeley.edu/~jfkihlstrom/ConsciousnessWeb/Meditation/CFQ.htm) o svakodenvnim propustima u kogniciji [(Broadent et al., 1982)](https://pubmed.ncbi.nlm.nih.gov/7126941/) koji je sačinjen od 3 subskale: *zaboravnost*, *podložnost* *distrakcijama* i *lažne* *uzbune*. U daljoj obradi ćemo ispitati metrijske karakteristike i faktorsku strukturu datog upitnika koji je preveden na srpski jezik i izračunati korelacije navedenih potencijalnih subskala sa skorovima svakog pojedinačnog zadatka.

Ako želite da dobijete povratnu informaciju o svom performansu na zadacima ili imate neko dodatno pitanje u vezi sadržaja istraživanja možete me kontaktirati putem mail-a: uros.konstantinovic@imi.bg.ac.rs